CELEX: C2004/284/43
Language: et
Date: 2004-11-20 00:00:00
Title: Kohtuasi T-357/04: Marguerite Chetcuti 31. augusti 2004. aasta hagi Euroopa Ühenduste Komisjoni vastu

20.11.2004   
            
            
               ET
            
            
               Euroopa Liidu Teataja
            
            
               C 284/21
            
         Marguerite Chetcuti 31. augusti 2004. aasta hagi Euroopa Ühenduste Komisjoni vastu
   (Kohtuasi T-357/04)
   (2004/C 284/43)
   Kohtuasja menetluse keel: prantsuse
   Marguerite Chetcuti, elukoht Zejtun (Malta), esitas 31. augustil 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindaja on advokaat Marc-Albert Lucas.
   Hageja palub esimese astme kohtul:
   
               —
            
            
               tuvastada 6. aprilli 2004 konkursiteate COM/P A/04 III punkti ebaseaduslikkus;
            
         
               —
            
            
               tühistada konkursikomisjoni 22. juunil 2004 tehtud otsus tema kandidatuur selle sätte alusel tagasi lükata;
            
         
               —
            
            
               tühistada hilisemad konkursimenetluse aktid, mille ebaseaduslikkus tuleneb konkursiteate ja vaidlustatava otsuse ebaseaduslikkusest; täpsemalt on need toimingud:
               
                           —
                        
                        
                           valimiskomisjoni koostatud nimekiri kandidaatidest, kes vastavad konkursiteates kindlaks määratud tingimustele;
                        
                     
                           —
                        
                        
                           komisjoni poolt selle alusel tehtud otsus, millega määrati kindlaks vabade töökohtade arv;
                        
                     
                           —
                        
                        
                           valimiskomisjoni poolt oma töö tulemusena koostatud nimekiri sobivatest kandidaatidest;
                        
                     
                           —
                        
                        
                           ametisse nimetava asutuse poolt selle alusel vastu võetud otsused ametisse nimetamise kohta;
                        
                     
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Oma nõuete toetuseks väidab hageja, et konkursiteade rikub nii Euroopa Ühenduste ametnike personalieeskirjade artikleid 4, 27 ja artikli 29, lõike 1, punkti b kui ka võrdse kohtlemise põhimõtet, jättes konkursist kõrvale abiteenistujad. Samuti väidab ta, et antud teade rikub Euroopa Ühenduste ametnike personalieeskirjade artikleid 27 ja 29 ning on vastuolus asutuse huvide ja võrdse kohtlemise põhimõttega põhjusel, et see nõuab ametniku, ajutise töötaja või abiteenistujana omandatud staaži, jättes kõrvale kohalikud ametnikud nagu hageja.